
Tuvojas gada skaistākie svētki- Ziemassvētki. Mēs visi gaidām Ziemassvētku vecīti. Tik ļoti gribas saņemt kādu skaistu dāvaniņu! Bet varbūt pamēģināsim šajā laikā paši būt par mīļi un čakli rūķīši un uzdāvināt kaut ko jauku saviem mīļajiem cilvēkiem - vecākiem, tuviniekiem, draugiem, vientuļiem cilvēkiem! 


- Pateikt labus vārdus tiem, kam ir skumji un vientuļi. 


- Dāvāt otram smaidu.


- Iet garām un teikt tikai labus vārdus.


- Pamanīt, ka otrs cilvēks ir sabēdājies un uzmundrināt viņu.


- Izgatavot vai nopirkt kādu mazu, jauku dāvanu saviem vecākiem, brāļiem, māsām, vecmāmiņām, vectētiņiem. Nevajag nemaz daudz- uzzīmēt un izkrāsot apsveikumu, samīļot, pateikt siltus vārdus.


Atcerēsimies, ka Ziemassvētki un Vecgada vakars ir laiks, kad vēlēties ko labu sev un saviem tuvajiem cilvēkiem.


Lai jums jauki svētki! Lai Ziemassvētkos atnāk Ziemassvētku vecītis ar dāvanām! Lai jaunais gads sākas ar labiem vēlējumiem, drošību un gaišām domām!











Mīļo, mazo pārsliņ, 


Nāc un dāvā man


Balto klusumu, 


Kas sirdī maigi skan!





Manu mīļo, māsiņ,


Nāc un dāvā man


Piparkūku sirsniņas, 


Kas, tikko ceptas, tvan!





Mīļo, mīļo, māmiņ,


Nāc un dāvā man


Siltumu un mīļumu


Kas tavā balsī skan!


/Madara./

Un tā- noslēdzies 2013./2014. mācību gada I semestra konkurss „MASKA”. Iepriecina, ka ir liels dalībnieku skaits. Skolēni ne tikai meklē pareizās atbildes, bet arī centīgi un skaisti noformē savus risinājumus.


17. decembrī notika konkursa noslēguma pasākums un tā dalībnieku apbalvošana. Balviņas saņēma ikviens skolēns, kurš piedalījās konkursā. 


Paldies visiem skolēniem par piedalīšanos konkursā! Lai veicas turpmākajos konkursos!





KONKURSA „MASKA” 


REZULTĀTI:


1.vieta-  IVARS- 40p.


2.vieta- IVETA- 37,5p.


3. vieta- SANDIS- 36p.


3.vieta- MADARA- 36p.


3.vieta- INGA- 36p.


4.vieta - DAGNIS – 34p.


4.vieta- ILLA- 34p. 


5.vieta- RAIMONDS- 32,5p.

